stanford-oval/wikipedia huggingface dataset:
Robert Schnábel

| Robert Schnábel> Henkilötiedot |
| --- | --- |
Syntynyt: 10. marraskuuta 1978 (ikä 45) Praha, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  195 cm
Paino:  105 kg
Seura
Seura:  Manchester Phoenix
Sarja:  EPIHL
Pelaajaura
Pääsarjaura:  1998–
Aik. seurat:  Springfield Falcons (AHL),   Timrå IK (Elitserien),   Nashville Predators (NHL),   Milwaukee Admirals (AHL),   Sparta Praha (Extraliga),   HIFK (SM-liiga),   Helsingin Jokerit (SM-liiga),   HC Kladno (Extraliga)   BK Mladá Boleslav (Extraliga)   HK 36 Skalica (Extraliga)   HC Slovan Bratislava (Extraliga)   HC Plzeň (Extraliga)   HC Fassa (Serie A)
NHL-varaus:  129. varaus, 1998 Phoenix Coyotes
Robert Schnábel (s. 10. marraskuuta 1978 Praha, Tšekkoslovakia) on tšekkiläinen jääkiekkoilija, joka siirtyi kaudeksi 2012–2013 Britannian EPIHL-liigan Manchester Phoenixiin.
Schnábel pelasi ensimmäisen ottelunsa aikuisten tasolla 1996–1997 kotimaassaan Slavia Prahan joukkueessa, muttei pelannut kuin neljä ottelua, eikä niissäkään tehoja syntynyt. New York Islanders varasi Schnábelin varaustilaisuudessa 1997. Seuraavaksi kaudeksi tuli siirto WHL-juniorisarjaan, Red Deer Rebelsiin, jossa hän pääsi pelaamaan 61 ottelua ja teki niissä tehot 1+22=23. Islanders menetti Schnábelin oikeudet seuraavana kesänä, ja hän joutui uudelleen draftiin 1998, jolloin Phoenix Coyotes varasi hänet. Kaudeksi 1998–1999 Schnábel siirtyi Phoenixin organisaatioon, jossa pelasi kolmella kaudella AHL:n Springfield Falconsissa. Ensimmäisellä kaudellaan hän pelasi 77 ottelua ja teki niissä tehot 1+7=8.
Springfield Falconsissa Schnábel jatkoi aina kauteen 2000–2001, kunnes hän siirtyi kesken kauden Ruotsiin, Timrå IK:hon, jossa hän pelasi loppukauden. Nashville Predators otti hänet tammikuussa 2001 waiver-listalta. Kaudeksi 2001–2002 Schnábel palasi Pohjois-Amerikkaan ja pelasi uransa ensimmäisen NHL-ottelunsakin, mutta pääosa kaudesta meni jälleen AHL:ssa Milwaukee Admiralsissa. Kaudella 2003–2004 Schnábel kärsi rannevammasta, ja ei pelannut kauden aikana kuin 31 ottelua. Niistä 20 NHL:ssä Nashvillessä.
Kaudeksi 2004–2005 Schnábel palasi kotimaahansa HC Sparta Prahaan ja seuraavaksi kaudeksi hän siirtyi Suomen SM-liigaan, HIFK:hon. Ensimmäinen kausi sujui mallikkaasti: 51 ottelussa tehot 3+11=14. Hän aloitti HIFK:ssa myös kaudella 2006–2007. HIFK kuitenkin purki Schnábelin sopimuksen 28. tammikuuta 2007 joukkueen hankittua Billy Tibbettsin, joka oli IFK:n viides ulkomaalainen. Seuraavana päivänä Helsingin Jokerit ilmoitti tehneensä Schnábelin kanssa sopimuksen.
Schnábel jätti SM-liigan syksyllä 2007 ja siirtyi Tšekin Extraliigan HC Kladnoon. Schnábel pelasi vuoden Kladnossa ja siirtyi seuraavaksi kaudeksi BK Mladá Boleslaviin. Boleslavista hän siirtyi Slovakiaan, jossa pelasi HK 36 Skalicassa ja HC Slovan Bratislavassa. Kauden 2011–2012 Schnábel aloitti Tšekissä HC Plzeňissä, josta siirtyi kesken kauden Italian pääsarjan HC Fassaan. Fassasta hän jatkoi Britanniaan tehtyään kesällä 2012 sopimuksen EPIHL-liigan Manchester Phoenixin kanssa.
Aiheesta muualla

Robert Schnábel jatkoaika.com:issa
Rohtojasmiini

| Rohtojasmiini |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Oliivipuukasvit Oleaceae
Suku::  Jasmiinit Jasminum
Laji::  officinale
Kaksiosainen nimi
 Jasminum officinale  L. 
Katso myös
   Rohtojasmiini Wikispeciesissä   Rohtojasmiini Commonsissa 
Infobox OKNimi-testi OK: 
Rohtojasmiini (Jasminum officinale) on oliivipuukasveihin kuuluva kasvilaji.
Rohtojasmiinin kasvutapa on köynnösmäinen, lehdet tummanvihreät ja valkoiset kukat kasvavat terttuina.
Rohtojasmiinin luonnollinen levinneisyysalue ulottuu Kaukasukselta Kiinan keskiosiin. Se on levinnyt ihmisen mukana Välimerelle, Portugaliin ja Britanniaan asti.
Aiheesta muualla

Kassu – Kasvien suomenkieliset nimet: Rohtojasmiini (Jasminum officinale)
UniProt: Taxonomy - Jasminum officinale (englanniksi)
Global Biodiversity Information Facility (GBIF): Jasminum officinale (englanniksi)
Flora of China: Jasminum officinale (englanniksi)
PheroBase: Floral volatiles of Jasminum officinale (englanniksi)
Rick Trevino

| Rick Trevino Rick Treviño |
| --- | --- |

Henkilötiedot
Koko nimi:  Ricardo Treviño, Jr.
Syntynyt: 16. toukokuuta 1971 (ikä 53) Houston, Yhdysvallat
Ammatti:  muusikko
Muusikko
Aktiivisena:  1993–
Tyylilajit:  country, texmex
Soittimet:  piano, kitara
Levy-yhtiöt:  Columbia, Vanguard Records, Warner Records
Aiheesta muualla
ricktrevino.com
  [ Muokkaa Wikidatassa ] [ ohje ]  
Rick Trevino (s. 16. toukokuuta 1971 Houston, Texas) on yhdysvaltalainen muusikko.
Trevinon isä soitti bassoa ja kitaraa tejano-yhtyeessä Neto Perez & the Originals 1960–1970-luvuilla. Trevino alkoi käydä pianotunneilla 6-vuotiaana. Myöhemmin hän opetteli myös kitaransoiton ja soitti yläaste- ja lukioiässä rock & roll -yhtyeissä. Hän opiskeli lyhyesti Texas A&M -yliopistossa ennen levytyssopimusta.
Trevino allekirjoitti artistisopimuksen vuonna 1993 Columbia Recordsin (Sony) kanssa. ”Just Enough Rope” (”Bastante cordón”) on ensimmäinen valtavirran countrysingle, josta on erilliset englannin- ja espanjankieliset versiot. ”Bastante cordón” sisältyy espanjankieliseen, kultalevyn myyntirajan ylittäneeseen esikoisalbumiin Dos mundos, joka julkaistiin vuonna 1993. Englanninkielinen ”Just Enough Rope” julkaistiin Rick Trevino -nimisellä albumilla seuraavana vuonna.
Albumi Looking for the Light ja sen espanjankielinen versio Un rayo de luz julkaistiin vuonna 1995. Kappale ”Bobbie Ann Mason” sijoittui kuudenneksi Billboardin Hot Country Songs -listalla.
Kappale ”Running Out of Reasons to Run” albumilta Learning as You Go (1996) vietti viikon Billboardin countrylistan kärjessä helmikuussa 1997 ja pysyi listalla vielä kaksikymmentäkaksi viikkoa. ”Learning As You Go” ja ”She Can’t Say I Didn’t Cry” saavuttivat myös kärkisijan Radio & Recordsin countrylistalla.
Sony irtisanoi levytyssopimuksen taiteellisten näkemyserojen takia vuonna 1998. Hän teki sopimuksen Warner Bros. Nashvillen kanssa vuonna 2003, mutta albumit In My Dreams ja Whole Town Blue eivät päässeet listoille ja niiden myynti oli vaatimatonta.
1990-luvun lopulla Trevino liittyi latinalaisamerikkalaisten muusikoiden superyhtyeeseen nimeltä Los Super Seven. Yhtye voitti Grammyn vuonna 1998 parhaasta meksikolais-amerikkalaisen musiikin esityksestä (Best Mexican-American Performance) esikoisalbumillaan Los Super Seven. Hyvän arvostelun sai myös  Los Super Sevenin toinen albumi Canto (2001), jolla Trevino lauloi kappaleet ”El que siembra su maíz” ja ”Paloma guarumera”. Trevino julkaisi vuonna 2001 albumin Mi son (2001), joka sisältää yhdeksän latinalaisamerikkalaista kappaletta ja yhden countrylaulun.
Diskografia (valikoima) > Studioalbumit

Dos mundos (1993)
Rick Trevino (1994)
Looking for the Light (1995)
Un rayo de luz (1995)
Learning as You Go (1996)
Mi vida eres tu (1996)
Mi son (2001)
In My Dreams (2003)
Oh ven, Emanuel (joulualbumi, 2009)
Whole Town Blue (2011)
Diskografia (valikoima) > Kokoelma-albumit

Best of Rick Trevino (1997)
El corazón de Rick Treviño (1999)
Super Hits (1999)
Nuestra tradición (2007)
Rajalammi (Tampere, Vattula)

| Rajalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°36′11″N, 23°56′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Kukonjärveen 
Järvinumero:  35.319.1.021
Mittaustietoja
Pinnankorkeus:  141,1 m  
Rantaviiva:  0,583 km  
Pinta-ala:  2,146 ha  
Saaria:  ei saaria 
 fiRajalammi 
Rajalammi  on Pirkanmaalla Tampereella Vattulan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,1 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Sorilanjoen valuma-alueeseen (35.319) se kuuluu. Lammen vedenpinnan korkeus on 141,1 metriä mpy.
Rita Cascialainen

| Pyhä Rita Cascialainen |
| --- | --- |

Henkilötiedot
Syntynyt: 1386 Roccaporena
Kuollut: 22. toukokuuta 1456 Cascia
Ammatti:  nunna
Pyhä Rita Cascialainen (1386 Roccaporena – 22. toukokuuta 1456 Cascia) oli roomalaiskatolinen naispyhimys, vaimo, äiti, leski ja augustiinolainen nunna. Hän on pahoinpitelyn uhrien, yksinäisyyden, steriiliyden, ruumiillisten vaivojen, epätoivoisten tapausten, vaikeiden avioliittojen, unohdettujen tapausten, mahdottomien tapausten, hedelmättömyyden, menetettyjen tapausten, vanhemmuuden, sairaiden ihmisten, sairauden, avioliittoväkivallan, leskien ja haavojen suojeluspyhimys. Pyhän Ritan tunnuksia ovat piikkikruunua pitelevä nunna, ruusuja pitelevä nunna, ruusuja ja viikunoita pitelevä nunna, sekä nunna haava otsassaan. Nainen eli seuraavan 8 paavin hallintokautena: Urbanus VI, (1378-89) Bonifatius IX, (1389-1404) Innocentius VII, (1404-06) Gregorius XII, (1406-15) Martinus V, (1417-31) Eugenius IV, (1431-47) Nikolaus V (1447-55) ja Calixtus III. (1455-58) Paavi Leo XIII kanonisoi pyhän Ritan Jeesuksen Kristuksen taivaaseenastumisen juhlana 24. toukokuuta 1900, ja katolisessa kirkossa pyhän Ritan muistopäivää vietetään 22. toukokuuta eli hänen kuolinpäivänään.
Elämä

Pyhä Rita syntyi Roccaporenassa Spoleton hiippakunnassa vuonna 1386 mahdollisesti jo ikääntyneille vanhemmille. Hän halusi innokkaasti nunnaksi, mutta kuuliaisuudesta vanhempiaan kohtaan hän nai 12-vuotiaana miehen, joka oli julma ja pahansisuinen. Hän vietti 18 onnetonta vuotta avioliitossa, sai kaksi poikalasta ja lopulta jäi leskeksi, kun hänen miehensä kuoli väkivaltaisesti. Myös molemmat pojat kuolivat myöhemmin, minkä jälkeen pyhä Rita yritti kolmesti onnistumatta liittyä Cascian augustinolaisnunniin ja palasi Roccaporenaan, mutta pääsi lopulta sittenkin nunnaksi. Nunnana hän harjoitti ankaria katumustöitä, ja hänen kerrotaan saaneen rukouksen johdosta yliluonnollisen haavan otsaansa. Pyhä Rita kuoli Casciassa 22. toukokuuta 1456.
Aiheesta muualla

Wikimedia Commonsissa on kuvia tai muita tiedostoja aiheesta .
Pope John Paul II: A Life of Heroic Humility and Obedience (englanniksi)
Saint Rita, Widow—1457 (englanniksi)
St. Rita, Widow—1386-1456 (englanniksi)
Rev. Vincent F. Kienberger, O.P.: St. Rita of Cascia (englanniksi)
Rajalammi (Orivesi, Untava)

| Rajalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°41′36″N, 24°12′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Sääksjärveen 
Järvinumero:  35.743.1.011
Mittaustietoja
Pinnankorkeus:  157,3 m  
Rantaviiva:  0,839 km  
Pinta-ala:  2,413 ha  
Saaria:  ei saaria 
 fiRajalammi 
Rajalammi  on Pirkanmaalla Orivedellä Untavan Sääksjärven eteläpuolella sijaitseva lampi.
Maantietoa

Lammen pinta-ala on 2,4 hehtaaria, se on 350 metriä pitkä ja 100 metriä leveä. Se on autio metsäjärvi, joka sijaitsee Horhannotkon eteläpäässä. Lammella ei ole kartan mukaan saaria ja sen rantaviivan pituus on 850 metriä. Järvelle ei tule teitä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Taipaleenjoen alaosan alueeseen (35.743) se kuuluu. Lammen vedenpinnan korkeus on 157,3 metriä mpy. Siihen laskee kolme lyhyttä metsäojaa ja sen laskuoja laskee kilometrin päässä Sääksjärven Juurakonlahden eteläpäähän.
Rikas, laiha ja kaunis

| Rikas, laiha ja kaunis |
| --- | --- |

Kirjailija:  Marjaana Aumasto
Kansitaiteilija:  Markko Taina
Kieli:  suomi
Genre:  romaani
Kustantaja:  Kirjayhtymä
Julkaistu:  1996
Ulkoasu:  sidottu
Sivumäärä:  179
ISBN:  951-26-4171-2
Löydä lisää kirjojaKirjallisuuden teemasivulta
Rikas, laiha ja kaunis on Marjaana Aumaston vuonna 2007 ilmestynyt, Kirjayhtymän julkaisema romaani. Tulevaisuuden naisten hallitsemaan yhteiskuntaan sijoittuva teos on satiiri sukupuolirooleista.
Aiheesta muualla

Soikkeli, Markku: Suurnaiset pelastavat Suomen miehiltä. Satakunnan kansa 1996.
Robert Schrieffer

| John Robert Schrieffer |
| --- | --- |

Henkilötiedot
Syntynyt: 31. toukokuuta 1931 Oak Park, Yhdysvallat
Kuollut: 27. heinäkuuta 2019 (88 vuotta) Tallahassee, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  Illinoisin yliopisto, Urbana-Champaign
Väitöstyön ohjaaja:  John Bardeen
Tutkimusalue:  Fysiikka
Palkinnot:   Nobelin fysiikanpalkinto (1972)
John Robert Schrieffer (31. toukokuuta 1931 – 27. heinäkuuta 2019) oli yhdysvaltalainen fyysikko. Schrieffer sai yhdessä John Bardeenin ja Leon Cooperin kanssa Nobelin fysiikanpalkinnon vuonna 1972 BCS-teorian kehittämisestä.
Schrieffer syntyi Oak Parkissa, Illinoisissa, vuonna 1931. Perhe muutti kuitenkin yhdeksän vuoden kuluttua Manhassetiin, New Yorkiin, ja vuonna 1947 edelleen Eustisiin, Floridaan. Floridassa hänen perheensä alkoi työskennellä aktiivisesti sitrushedelmien parissa. Floridassa Schrieffer innostui mm. radioamatööriharrasteesta. Tämä antoi kipinän kiinnostukseen sähkötekniikkaa kohtaan.
Schrieffer aloitti opiskelun MIT:ssä vuonna 1949, jossa hän aloitti sähkötekniikan opiskelun. Pian hän kuitenkin vaihtoi pääaineekseen fysiikan.
Aiheesta muualla

Biografia Nobel-säätiön sivuilla (englanniksi)
Rohtokalmojuuri

| Rohtokalmojuuri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Acorales
Heimo::  Kalmojuurikasvit Acoraceae
Suku::  Kalmojuuret Acorus
Laji::  calamus
Kaksiosainen nimi
 Acorus calamus  L. 
Katso myös
   Rohtokalmojuuri Wikispeciesissä   Rohtokalmojuuri Commonsissa 
Infobox OKNimi-testi OKIUCN-testi OK: 
Rohtokalmojuuri (Acorus calamus) on vanha rohdoskasvi, joka on peräisin Intiasta tai Etelä-Kiinasta Himalajan seudulta. Eurooppaan se kuitenkin on kerinnyt jo niin varhain, että antiikin kreikkalaiset ja roomalaiset käyttivät kalmojuurta sekä lääkinnällisiin tarkoituksiin että mausteena. Erityisen suosittua oli käyttää lehtiä kerman tai maidon maustamiseen.
Rohtokalmojuurta kasvaa vesistöjen rannoilla. Sillä on suuret, miekkamaiset lehdet, suikertava maavarsi ja tiiviit tähkämäiset kellertävät kukinnot. Se kasvaa noin 70 cm korkeaksi.
Nykyisin siitä tavataan laajoilla alueilla tulokaskasvina sekä Euroopassa, Amerikassa että paikoin Aasian pohjoisosassa.
Aiheesta muualla

Pohjolan kasvien pauloissa: Acorus calamus – rohtokalmojuuri
Kasviatlas 2022: Rohtokalmojuuren (Acorus calamus) levinneisyys Suomessa.
Suomen Lajitietokeskus: Rohtokalmojuuri (Acorus calamus)
Kalmojuuri, Eliaksen yrittitarha (Internet Archive)
Bertalan Galambosi, Kirsi Jokela: Uhanalaisten lääkekasvien markkinat ja viljely, s. 56.  Maa- ja elintarviketalouden tutkimuskeskus, 2002.  ISBN 951-729-712-2.  Teoksen verkkoversio (pdf).
ITIS: Acorus calamus (englanniksi)
United States Department of Agriculture (USDA): Acorus calamus (englanniksi)
Flora of China: Acorus calamus (englanniksi)
Dr. Duke's Phytochemical and Ethnobotanical Databases: Acorus calamus (Arkistoitu – Internet Archive) (englanniksi)
Rob Estes

| Rob Estes |
| --- | --- |
 Rob Estes vuonna 2009
Henkilötiedot
Syntynyt:  Norfolk, Virginia
Näyttelijä
Aktiivisena:  1986–
Merkittävät roolit:  Melrose Place (Kyle McBride) Silkkiä ja luoteja (Chris Lorenzo) 90210 (Harry Wilson)
Aiheesta muualla
IMDb 
Elonet
Robert Estes (22. heinäkuuta 1963 Norfolk, Virginia) on yhdysvaltalainen näyttelijä.
Ura

Rob Estes aloitti näyttelijänuransa 1980-luvun puolessa välissä. Vuosina 1986–1987 hän näytteli iltapäiväsaippuassa Päivien viemää Glenn Gallagheria. Vuosina 1991–1995 hän näytteli läpimurtoroolissaan etsivä Chris Lorenzoa rikossarjassa Silkkiä ja luoteja. Sen jälkeen hän näytteli Kyle McBridea primetime-saippuassa Melrose Place vuosina 1996–1999. Melrose Placen jälkeen Estes on näytellyt lukuisia vierailurooleja eri TV-sarjoissa, kuten Vain yksi elämä, Hei, olen Susan, Gilmoren tytöt ja CSI: Miami. Vuosina 2007–2008 hän näytteli vain yhden kauden kestäneessä TV-sarjassa Naisten murharyhmä. Vuodesta 2008 lähtien hän näytteli nuorten sarjassa 90210, jonka hän jätti vuonna 2010.
Yksityiselämä

Estes on valmistunut Etelä-Kalifornian yliopistosta. Hän meni naimisiin näyttelijä Josie Bissettin kanssa vuonna 1992,  mutta he hakivat loppuvuonna 2007 avioeroa. Avioliitosta syntyi kaksi lasta. Vuonna 2010 hän meni naimisiin Erin Bolten kanssa. Pariskunnan ensimmäinen lapsi syntyi vuonna 2011.
Aiheesta muualla

Rob Estes Internet Movie Databasessa. (englanniksi)
Rob Estes NNDB:ssä
SKSL

SKSL voi tarkoittaa:
Suomen Kameraseurojen Liitto
Suomen Keskusshakkiliitto
Suomen Kansallissosialistinen Liitto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SKSL”, voi hakea sivunnimihaulla, laajalla sivunnimihaulla tai tekstihaulla.
Rob Halford

| Rob Halford |
| --- | --- |
 Rob Halford vuonna 2005
Henkilötiedot
Koko nimi:  Robert John Arthur Halford
Syntynyt: 25. elokuuta 1951 (ikä 73)
Ammatti:  laulaja-lauluntekijä, muusikko
Muusikko
Taiteilijanimi:  Rob Halford, Metal God
Laulukielet:  englanti
Aktiivisena:  1969–
Tyylilajit:  heavy metal, hard rock
Soittimet:  laulu, huuliharppu, banjo, saksofoni
Yhtyeet:  Judas Priest, Fight, 2wo, Halford
  [ Muokkaa Wikidatassa ] [ ohje ]  
Robert John Arthur "Rob" Halford (s. 25. elokuuta 1951 Sutton Coldfield, Warwickshire, Englanti) on brittiläinen heavy metal -muusikko, joka tunnetaan parhaiten Judas Priest -yhtyeen laulajana. Halfordin tavaramerkiksi muodostui monioktaavisen äänialansa ja kirkuvan laulutyylinsä lisäksi keikoilla käyttämänsä SM-tyylinen pukeutuminen ja häntä onkin sittemmin pidetty heavy metal -piireissä yleistyneen nahan ja niittien käytön uranuurtajana. Halford on myös tunnettu tavastaan ajaa moottoripyörällä lavalle. Hän on saanut lempinimen Metal God.
Rob Halford ei kuitenkaan ollut mies Judas Priestin nahka- ja niitti-imagon takana, vaan se oli alun perin yhtyeen kitaristin Kenin eli K. K. Downingin idea. Yhtye piti nahkavaatteita tyyliinsä sopivana, ja myös Halford. Mutta hän kertoo kirjassaan Tunnustan : omaelämäkerta, että on sitkeä harhakäsitys, että juuri hän olisi ajanut nahkavarusteet yhtyeen ilmiasuun tai että hän olisi tehnyt niin siksi, että olisi halunnut pukeutua nahkaan ja koppalakkeihin myös vapaalla – etenkin makuuhuoneessa. Rob Halfordia ei ole kiinnostanut SM-kulttuuri, dominointi tai queer-alakulttuuri, johon kuuluu nahkaa, kahleita tai piiskausta. "Olen aika vaniljainen", hän sanoo.
Halford aloitti uransa Judas Priestissä 1971, mitä ennen hän vaikutti muun muassa yhtyeissä Hiroshima, Abraxas, Thark, Lord Lucifer ja Athens Wood. Halford teki 20-vuotisen uran Judas Priestissa ja lähti sitten soolouralle vuonna 1992. Hän vaikutti sen jälkeen yhtyeissä Fight, Two (Nine Inch Nailsin Trent Reznorin kanssa) ja Halford, jonka albumi Resurrection on saanut runsaasti arvostusta. Resurrectionia seurasi vuonna 2002 edeltäjäänsä eeppisempi, monisyisempi ja progressiivisempi Crucible. Halford palasi takaisin Judas Priestiin vuonna 2003.
Halford on esiintynyt myös Black Sabbathin riveissä kolmella keikalla. Kaksi kertaa hän korvasi Ronnie James Dioa vuoden 1992 Dehumanizer-kiertueella, kun Dio kieltäytyi esiintymästä yhtyeen alkuperäisen laulajan Ozzy Osbournen lämmittelijänä. Vuonna 2004 Halford korvasi itse Osbournen, joka ei pystynyt esiintymään keuhkoputkentulehduksen takia.
2013 Halford lauloi amerikkalaisen Five Finger Death Punch -yhtyeen levyllä The Wrong Side of Heaven and the Righteous Side of Hell, Vol. 1. Hän esiintyi vierailevana solistina kappaleessa "Lift me Up".
Vuonna 1998 Halford kertoi MTV:n haastattelussa olevansa homoseksuaali. Paljastus ei tullut yllätyksenä faneille, ja metallipiirien reaktio paljastukseen onkin ollut yleisesti hyväksyvä.
Halford julkaisi Halford’s Heavy Metal Scriptures -nimisen kirjan 1. marraskuuta 2022.
Diskografia

Judas Priest
Fight
War of Words (1993)
Mutations (1994)
A Small Deadly Space (1995)
Into the Pit (2008)
2wo
Voyeurs (1997)
Halford
Resurrection (2000)
Live Insurrection (2001)
Crucible (2002)
Fourging The Furnace (2003)
Resurrection World Tour Live At Rock In Rio III (2008)
Vierailijana
Krokus – Headhunter (1983)
Hear 'n Aid (1986)
Ugly Kid Joe – America's Least Wanted (1992)
Skid Row – B-Side Ourselves (1992)
Queens of the Stone Age – Rated R (2000)
Furious IV– Is That You (2002)
Black Sabbath - Dehumanizer-kiertue
Five Finger Death Punch - Lift Me Up - Rob laulaa puolet kappaleesta. (2013)
In This Moment - Black Wedding (2018)
Aiheesta muualla

Kuvia tai muita tiedostoja aiheesta Rob Halford Wikimedia Commonsissa
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry